# Általános információk:

**Tanterv:** Építészmérnöki BSc, Építőművész BA, Építészmérnök osztatlan MSc

**Tantárgy neve: Építészeti Elmélet 4**

**Tantárgy kódja:** EPE067MN

**Szemeszter:** 5

**Kreditek száma:** 3

**A heti órák elosztása:** 2/0/0

**Értékelés:** vizsga (v)

**Előfeltételek:**

Tantárgy felelős: Dr. habil Molnár Tamás, egyetemi docens

 Iroda: 7624 Magyarország, Pécs, Boszorkány u. 2. B-341

 E-mail: molnar.tamas@mik.pte.hu

## Tárgyleírás

Építészeti alapfogalmak megismerése. A klasszicizmustól a Bauhausig terjedő időszak áttekintése korszakok, kultúrák, építkezési módok szerint a világon és Magyarországon.

## Oktatás célja

A tantárgy célja építészeti alapfogalmak megismerése, mely az építészettörténet alapját képezi. Az építészet fejlődésének áttekintése során a hallgatók megismerik a legfontosabb korszakokat, kultúrákat. Az előadások során az elméleti, történelmi környezet bemutatása mellett sor kerül egy-egy korszak épületeinek elemzésére mind építészeti mind szerkezeti szempontból is.

## Tantárgy tartalma

A tantárgy keretében a klasszicizmus építészetének jellemzőit, a premodern építészeti irányzatok alkotásait és a Bauhaus tevékenységét ismerhetik meg a hallgatók.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a lehetséges hiányzás: max. 30 %

A jelenlét ellenőrzésének módja: jelenléti ív

**Félévközi ellenőrzések, teljesítményértékelések és részarányuk a vizsga minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| Féléves rajzfeladat | 40 pont (min. 16 pont) | 40 % |

**Az aláírás megszerzésének feltétele**

TVSZ előírásainak megfelelően az órákon való részvétel.

Féléves feladat határidőig történő beadása.

**Vizsga**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| Szóbeli vizsga | 60 pont (min. 24 pont) | 60 % |

**Az érdemjegy kialakítása (TVSz 47§ (3))**

40 %-ban az évközi teljesítmény, 60 %-ban a vizsgán nyújtott teljesítmény alapján történik.

Az érdemjegy megállapítása az összesített teljesítmény alapján %-os bontásban

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény: | 85%-100% | 70%-84% | 55%-69% | 40%-54% | 0-39% |

## Irodalom

Kötelező irodalom és elérhetősége

1. Az előadások során vetített diák – elérhetők a tantárgyhoz tartozó Microsoft Teams csoportban
2. Szentkirályi Zoltán: Az építészet világtörténete I-II. Budapest, 2004.
3. Sisa József-Dora Wiebenson: A magyarországi építészet története, Budapest. 1998.

Ajánlott irodalom és elérhetősége

1. Moravánszky Ákos: Versengő látomások – Esztétikai újítás és társadalmi program az Osztrák-Magyar Monarchia építészetében 1867-1918, Vince Kiadó, 1998. Budapest
2. Trachtenberg M. & Hyman I., Architecture - from Prehistory to Post-Modernism, Prentice-Hall, 2003. New Jersey
3. Watkin D. A History of Western Architecture (5th edition), Laurence King Publishing, 2011. London

## Oktatási módszer

Az előadások során a hallottak alapján vitaébresztő kommunikáció zajlik. A félév során a hallgatók elkészítik egyéni feladatukat.

# Részletes tantárgyi program és követelmények

**Feladatok és követelményrendszerük**

Féléves feladatválasztás legkésőbb a 3. hét órarend szerinti óráig. A kapott egyéni feladat kutatása, feldolgozása.

A feladat a kapott épület megismerése után kézi rajz készítése az épületről egy A/3-as lapra. A lapon szerepelnie kell az épület alaprajzának, metszetének és/vagy homlokzatának, valamint egy perspektivikus ábrának. Ezen felül a szerepelhet még az adott épület jellemző külső vagy belső részlete. A rajzok A/3-as lapon történő elhelyezését a hallgatónak kell megterveznie, figyelembe véve, hogy minden rajznak arányosnak és értelmezhetőnek kell lennie. A rajzokat el kell látni alapvető feliratozással (alaprajz, hosszmetszet stb.). A lapon szerepelnie kell a hallgató nevének, szakjának, a tantárgy nevének, a tantárgyfelelős oktató nevének, valamint a dátumnak. A lapot nem kell keretezni. A rajzfeladat elkészítése tetszőleges szabadkézi technikával történhet, de ajánlott a grafitceruza használata. Számítógép használata nem engedélyezett.

A rajzfeladatot be kell mutatni a félév folyamán a tantárgyfelelős oktatónak legkésőbb a tematikában rögzített időpontokban. Lehet konzultálni minden előadás után az órából fennmaradó idő erejéig is. Tekintettel a nagy hallgatói létszámra, kérem, hogy aki teheti, konzultáljon valamelyik előadás után.

A feladat legkésőbbi leadási határideje: 2025.12.10. 07:45.

**A hallgató, amennyiben eleget tesz a félév folyamán az órai jelenlétre vonatkozó követelményeknek, féléves rajzfeladatát leadja a 13. hétig és a rajzra kapott pontszáma legalább 36 pont, próbavizsga írására jogosult. Amennyiben a próbavizsgán eléri a megszerezhető pontszám 40 %-át, a rajzfeladata és a próbavizsga eredménye alapján megajánlott jeggyel zárhatja a félévét.**

## Program heti bontásban

**Hét Téma Irodalom Határidő**

1. hét: Féléves tematika ismertetése

 **Féléves rajzfeladat kiadása 14. heti óra**

Előadás: A gótikustól a barokk építészetig Az előadás diái

2. hét: Előadás: Az angol klasszicizmus Az előadás diái

3. hét: Előadás: A francia klasszicizmus Az előadás diái

4. hét: Előadás: Klasszicizmus más országokban Az előadás diái

5. hét: Előadás: Klasszicizmus Magyarországon Az előadás diái

6. hét: Előadás: Az École des Beaux Art és a viktoriánus építészet Az előadás diái

7. hét: Féléves rajzfeladat konzultációja

8. hét: Őszi szünet

9. hét: Előadás: Premodern építészet I. Az előadás diái

10. hét: Előadás: Premodern építészet II. Az előadás diái

11. hét: Előadás: Walter Gropius és a Bauhaus Az előadás diái

12. hét: Féléves rajzfeladat konzultációja Az előadás diái

13. hét: Előadás: Magyar premodern építészet és nemzetközi párhuzamok Az előadás diái

 **Féléves rajzfeladat beadása óra kezdete**

14. hét: **Próbavizsga**

 **Féléves rajzfeladat pótlólagos beadása óra kezdete**

Pécs, 2025.09.01.

 Dr. Molnár Tamás

 tantárgyfelelős